CELEX: 32006H0088
Language: da
Date: 2006-02-06 00:00:00
Title: Kommissionens henstilling af  6. februar 2006  om reduktion af forekomsten af dioxiner, furaner og PCB'er i foderstoffer og fødevarer  (meddelt under nummer K(2006) 235)   (EØS-relevant tekst)

14.2.2006   
            
            
               DA
            
            
               Den Europæiske Unions Tidende
            
            
               L 42/26
            
         
      KOMMISSIONENS HENSTILLING
   
   af 6. februar 2006
   om reduktion af forekomsten af dioxiner, furaner og PCB'er i foderstoffer og fødevarer
   (meddelt under nummer K(2006) 235)
   (EØS-relevant tekst)
   (2006/88/EF)
   KOMMISSIONEN FOR DE EUROPÆISKE FÆLLESSKABER,
   som henviser til traktaten om oprettelse af Det Europæiske Fællesskab, særlig artikel 211, andet led, og
   som tager følgende i betragtning:
   
               (1)
            
            
               Kommissionens henstilling 2002/201/EF af 4. marts 2002 om reduktion af forekomsten af dioxiner, furaner og PCB i foderstoffer og fødevarer (1) indgår i en overordnet strategi for at reducere forekomsten af dioxiner, furaner og PCB'er i miljøet, i foder og i fødevarer. Den har til formål at anbefale indgrebsværdier og, med tiden, målværdier for foder og fødevarer.
            
         
               (2)
            
            
               Fra et toksikologisk synspunkt burde en grænseværdi ganske vist gælde for både dioxiner og dioxinlignende PCB'er, men der blev i 2001 ved Kommissionens forordning (EF) nr. 466/2001 af 8. marts 2001 om fastsættelse af grænseværdier for bestemte forurenende stoffer i levnedsmidler (2) kun fastsat grænseværdier for dioxiner og ikke for dioxinlignende PCB'er som følge af de meget begrænsede data, der på det tidspunkt forelå om dioxinlignende PCB'ers prævalens. Ved Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstoffer (3) blev der på lignende vis i 2001 kun fastsat grænseværdier for dioxiner i foderstoffer, og ikke for dioxinlignende PCB'er.
            
         
               (3)
            
            
               I henhold til forordning (EF) nr. 466/2001 skulle Kommissionen tage bestemmelserne om dioxiner i fødevarer op til revision første gang inden udgangen af 2004 på grundlag af nye oplysninger om forekomsten af dioxiner og dioxinlignende PCB'er, navnlig med henblik på at også dioxinlignende PCB'er skulle være omfattet af de værdier, der fastsættes. Direktiv 2002/32/EF indeholder en lignende revisionsklausul vedrørende dioxiner i foderstoffer.
            
         
               (4)
            
            
               Der er siden da fremkommet flere data om forekomsten af dioxinlignende PCB'er i foder og fødevarer. Der er følgelig blevet fastsat grænseværdier for summen af dioxiner og dioxinlignende PCB'er udtrykt i WHO's toksicitetsækvivalenter ved anvendelse af WHO-TEF, da dette er mest hensigtsmæssigt set fra et toksikologisk synspunkt. For at sikre en overgang uden gnidninger bør de eksisterende grænseværdier for dioxiner fortsat gælde i en overgangsperiode samtidig med de nyfastsatte værdier for summen af dioxiner og dioxinlignende PCB'er.
            
         
               (5)
            
            
               Ved henstilling 2002/201/EF er der fastsat indgrebsværdier for at anspore til en aktiv fremgangsmåde, der skal reducere forekomsten af dioxiner og dioxinlignende PCB'er i foder og fødevarer. Sådanne indgrebsværdier er et redskab, som de kompetente myndigheder og virksomhedslederne kan anvende til at fremhæve de tilfælde, hvor det er relevant at identificere en forureningskilde, og til at træffe foranstaltninger, der reducerer eller fjerner den. Da dioxiner og dioxinlignende PCB'er har forskellige kilder, bør der fastsættes separate indgrebsværdier for dioxiner på den ene side og for dioxinlignende PCB'er på den anden side. Henstilling 2002/201/EF bør derfor erstattes.
            
         
               (6)
            
            
               Endvidere bør indgrebsværdierne regelmæssigt justeres i takt med tendensen til et fald i forekomsten af dioxiner og dioxinlignende PCB'er og i overensstemmelse med den aktive fremgangsmåde, der anvendes for gradvis at nedbringe forekomsten heraf i foderstoffer og fødevarer.
            
         
               (7)
            
            
               Direktiv 2002/32/EF giver mulighed for at fastsætte indgrebsværdier. Indgrebsværdierne for dioxiner og dioxinlignende PCB'er i foderstoffer bør derfor overføres til direktiv 2002/32/EF.
            
         
               (8)
            
            
               Målværdierne angiver de forureningsniveauer, der skal opnås i foderstoffer og fødevarer for endeligt at nedbringe hovedparten af EF-befolkningens eksponering til den TWI (tolerabel ugentlig indtagelse) for dioxiner og dioxinlignende PCB'er, som Den Videnskabelige Komité for Levnedsmidler har fastsat. De bør fastsættes på grundlag af mere nøjagtige oplysninger om miljøforanstaltningernes virkninger og virkningerne af de kildeorienterede foranstaltninger over for foderstoffer og fødevarer for reduktionen af forekomsten af dioxin og dioxinlignende PCB'er i forskellige fodermidler, foderstoffer og fødevarer. Da mange forskellige faktorer skal tages i betragtning ved fastsættelsen af sådanne målværdier, bør fastsættelsen af målværdierne udsættes til udgangen af 2008,
            
         HENSTILLER:
   
               (1)
            
            
               at medlemsstaterne gennemfører stikprøveundersøgelser af forekomsten af dioxiner og dioxinlignende PCB'er og, om muligt, ikke-dioxinlignende PCB'er i fodermidler, foderstoffer og fødevarer i et omfang, der står i forhold til deres produktion, anvendelse og forbrug af fodermidler, foderstoffer og fødevarer. Denne overvågning bør gennemføres i overensstemmelse med Kommissionens henstilling 2004/704/EF af 11. oktober 2004 om overvågning af baggrundsniveauet for dioxiner og dioxinlignende PCB i foderstoffer (4) og Kommissionens henstilling 2004/705/EF af 11. oktober 2004 om overvågning af baggrundsniveauet for dioxiner og dioxinlignende PCB i fødevarer (5)
               
            
         
               (2)
            
            
               at medlemsstaterne i samarbejde med erhvervslivet i tilfælde af manglende overholdelse af direktiv 2002/32/EF og forordning (EF) nr. 466/2001 og i tilfælde, hvor der konstateres overskridelser af indgrebsværdierne for dioxiner og/eller dioxinlignende PCB'er angivet i bilag I for så vidt angår fødevarer og i bilag II til direktiv 2002/32/EF for så vidt angår foderstoffer (jf. dog punkt 3),
               
                           a)
                        
                        
                           iværksætter undersøgelser med henblik på at identificere forureningskilden
                        
                     
                           b)
                        
                        
                           træffer foranstaltninger med henblik på at mindske eller fjerne forureningskilden
                        
                     
                           c)
                        
                        
                           kontrollerer forekomsten af ikke-dioxinlignende PCB'er
                        
                     
         
               (3)
            
            
               at medlemsstater med særligt høje baggrundsværdier for dioxiner og dioxinlignende PCB'er fastsætter nationale indgrebsværdier for deres indenlandske produktion af fodermidler, foderstoffer og fødevarer, således at der for ca. 5 % af resultaterne af den overvågning, der er omhandlet i punkt 1, iværksættes en undersøgelse med henblik på at identificere forureningskilden
            
         
               (4)
            
            
               at medlemsstaterne underretter Kommissionen og de øvrige medlemsstater om resultaterne af deres undersøgelser og om de foranstaltninger, de har truffet for at mindske eller fjerne forureningskilden
            
         
               (5)
            
            
               at medlemsstaterne indsender de oplysninger, der er omhandlet i punkt 4, hvert år senest den 31. marts for så vidt angår fødevarer og, for så vidt angår foderstoffer, som en del af den årlige rapport, der skal forelægges Kommissionen, jf. artikel 22, stk. 2, i Rådets direktiv 95/53/EF (6), medmindre oplysningerne har umiddelbar relevans for de øvrige medlemsstater; de bør i så fald indberettes straks. Efter gennemførelsen af de flerårige nationale kontrolplaner, der er omhandlet i artikel 41 og 42 i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (7), kan oplysningerne indsendes som en del af den årsrapport, der skal forelægges for Kommissionen i henhold til artikel 44 i forordning (EF) nr. 882/2004.
               Henstilling 2002/201/EF ophæves pr. 14. november 2006.
            
         
      Udfærdiget i Bruxelles, den 6. februar 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 67 af 9.3.2002, s. 69.
   
      (2)  EFT L 77 af 16.3.2001, s. 1. Senest ændret ved forordning (EF) nr. 1822/2005 (EUT L 293 af 9.11.2005, s. 11).
   
      (3)  EFT L 140 af 30.5.2002, s. 10. Senest ændret ved Kommissionens direktiv 2005/87/EF (EUT L 318 af 6.12.2005, s. 19).
   
      (4)  EUT L 321 af 22.10.2004, s. 38.
   
      (5)  EUT L 321 af 22.10.2004, s. 45.
   
      (6)  EFT L 265 af 8.11.1995, s. 17. Senest ændret ved Europa-Parlamentets og Rådets direktiv 2001/46/EF (EFT L 234 af 2.9.2001, s. 55).
   
      (7)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1.
   
      BILAG
      Dioxiner (summen af polychlorerede dibenzo-p-dioxiner (PCDD) og polychlorerede dibenzofuraner (PCDF) udtrykt i WHO's toksicitetsækvivalenter med anvendelse af WHO-TEF (toxic equivalency factors, 1997)) og dioxinlignende PCB'er (summen af polychlorerede biphenyler (PCB), udtrykt i WHO's toksicitetsækvivalenter med anvendelse af WHO-TEF (toxic equivalency factors, 1997)).
      
                  Produkt
               
               
                  Indgrebsværdi for dioxiner + furaner (WHO-TEQ) (1)
                  
               
               
                  Indgrebsværdi for dioxinlignende PCB'er (WHO-TEQ) (1)
                  
               
               
                  Målværdi (summen af dioxiner, furaner og dioxinlignende PCB'er (WHO-TEQ)) (1)
                  
               
            
                  Kød og kødprodukter (2) af
               
            
                  
                              —
                           
                           
                              drøvtyggere (kvæg, får)
                           
                        
               
                  1,5 pg/g fedt (3)
                  
               
               
                  1,0 pg/g fedt (3)
                  
               
               
                  
                      (4)
                  
               
            
                  
                              —
                           
                           
                              fjerkræ og opdrættet vildt
                           
                        
               
                  1,5 pg/g fedt (3)
                  
               
               
                  1,5 pg/g fedt (3)
                  
               
               
                  
                      (4)
                  
               
            
                  
                              —
                           
                           
                              svin
                           
                        
               
                  0,6 pg/g fedt (3)
                  
               
               
                  0,5 pg/g fedt (3)
                  
               
               
                  
                      (4)
                  
               
            
                  Lever og produkter heraf hidrørende fra landdyr
               
               
                  4,0 pg/g fedt (3)
                  
               
               
                  4,0 pg/g fedt (3)
                  
               
               
                  
                      (4)
                  
               
            
                  Fiskekød og fiskevarer og produkter heraf, undtagen ål (5)
                      (6)
                      (7)
                  
               
               
                  3,0 pg/g vådvægt
               
               
                  3,0 pg/g vådvægt
               
               
                  
                      (4)
                  
               
            
                  Kød af ål (Anguilla anguilla) og produkter heraf (5)
                      (6)
                      (7)
                  
               
               
                  3,0 pg/g vådvægt
               
               
                  6,0 pg/g vådvægt
               
               
                  
                      (4)
                  
               
            
                  Mælk (8) og mejeriprodukter, herunder smørfedt
               
               
                  2,0 pg/g fedt (3)
                  
               
               
                  2,0 pg/g fedt (3)
                  
               
               
                  
                      (4)
                  
               
            
                  Hønseæg og ægprodukter (9)
                  
               
               
                  2,0 pg/g fedt (3)
                  
               
               
                  2,0 pg/g fedt (3)
                  
               
               
                  
                      (4)
                  
               
            
                  Olier og fedtstoffer
               
            –   Animalsk fedt
               
            
                  
                              – –
                           
                           
                              fra drøvtyggere
                           
                        
               
                  1,5 pg/g fedt
               
               
                  1,0 pg/g fedt
               
               
                  
                      (4)
                  
               
            
                  
                              – –
                           
                           
                              fra fjerkræ og opdrættet vildt
                           
                        
               
                  1,5 pg/g fedt
               
               
                  1,5 pg/g fedt
               
               
                  
                      (4)
                  
               
            
                  
                              – –
                           
                           
                              fra svin
                           
                        
               
                  0,6 pg/g fedt
               
               
                  0,5 pg/g fedt
               
               
                  
                      (4)
                  
               
            
                  
                              – –
                           
                           
                              blandet animalsk fedt
                           
                        
               
                  1,5 pg/g fedt
               
               
                  0,75 pg/g fedt
               
               
                  
                      (4)
                  
               
            
                  
                              –
                           
                           
                              Vegetabilske olier og fedtstoffer
                           
                        
               
                  0,5 pg/g fedt
               
               
                  0,5 pg/g fedt
               
               
                  
                      (4)
                  
               
            
                  
                              –
                           
                           
                              Marinolie (olie af hele fisk, fiskelevertran og olier af andre havorganismer bestemt til konsum)
                           
                        
               
                  1,5 pg/g fedt
               
               
                  6,0 pg/g fedt
               
               
                  
                      (4)
                  
               
            
                  Frugt, grøntsager og korn
               
               
                  0,4 ng/kg produkt
               
               
                  0,2 ng/kg produkt
               
               
                  
                      (4)
                  
               
            
         (1)  Øvre koncentrationer: De øvre koncentrationer beregnes ud fra den antagelse, at alle værdier af de forskellige kongenere, som ligger under bestemmelsesgrænsen, er lig med bestemmelsesgrænsen.
      
         (2)  Kød af kvæg, får, svin, fjerkræ og opdrættet vildt som defineret i bilag I til Europa-Parlamentets og Rådets forordning (EF) nr. 853/2004 om særlige hygiejnebestemmelser for animalske fødevarer (EUT L 139 af 30.4.2004. Berigtiget i EUT L 226 af 25.6.2004, s. 22), undtagen spiselige slagtebiprodukter som defineret i nævnte bilag.
      
         (3)  Indgrebsværdierne gælder ikke for fødevarer, der indeholder < 1 % fedtstof.
      
         (4)  Målværdierne fastsætte inden udgangen af 2008.
      
         (5)  Fiskekød og fiskevarer som defineret i kategori a), b), c), e) og f) i tabellen i artikel 1 i Rådets forordning (EF) nr. 104/2000 (EFT L 17 af 21.1.2000, s. 22. Ændret ved tiltrædelsesakten af 2003). Indgrebsværdien gælder for krebsdyr, undtagen brunt krabbekød og undtagen hoved og thorax af hummer og lignende store krebsdyr (Nephropidae og Palinuridae), og for blæksprutter uden indvolde.
      
         (6)  Hvis fisken er bestemt til at blive spist hel, gælder indgrebsværdien for hele fisken.
      
         (7)  Når indgrebstærsklen er overskredet, er det i nogle tilfælde er ikke nødvendigt at foretage en undersøgelse af forureningskilden, da baggrundsværdien i nogle områder for visse fiskearter ligger tæt på eller over indgrebsværdien. I sådanne tilfælde, hvor indgrebsværdien er overskredet, bør alle oplysninger om f.eks. prøveudtagningsperiode, geografisk oprindelse og fiskeart dog registreres med henblik på fremtidige foranstaltninger vedrørende forekomsten af dioxiner og dioxinlignende forbindelser i fisk og fiskevarer.
      
         (8)  Mælk (rå mælk, mælk til fremstilling af mælkebaserede produkter og varmebehandlet mælk) som defineret i bilag I til forordning (EF) nr. 853/2004.
      
         (9)  Hønseæg og ægprodukter som defineret i bilag I til forordning (EF) nr. 853/2004.